Yezhoù ouralek

Ur familh-yezhoù eo ar yezhoù ouralek (saozneg: Uralic), enni 38 yezh komzet gant tro-dro da 25 milion a dud en holl.
"Ouralek" a reer eus ar familh peogwir emañ he zachenn a bep tu da Venez Oural ; ivez, goulakaet e vez emañ he mammvro (Urheimat ar yezhoniourien) tost da Venez Oural.

E norzh Europa dreist-holl e vez komzet ar yezhoù ouralek, hag ivez en Azia : e Finland, Estonia, Rusia (Azia hag Europa), Sveden, Norvegia ha Hungaria.
Estoneg, finneg ha hungareg zo e-touez ar re yac'hañ.

 Renkadur ar yezhoù 
Setu penaos e vez renket ar yezhoù er familh-mañ :
 Yezhoù finnek-ougrek
 Yezhoù finnek-permek
 Yezhoù finnek-tcheremisek
 Yezhoù tcheremisek
 Yezhoù finnek-mordvinek
 Yezhoù finnek-lappek
 Yezhoù baltek-finnek
 Yezhoù finnek
 Yezhoù baltez-finnek
 Yezhoù finnek
 Finneg Kven
 Yezhoù lappek
 Yezhoù lappek ar c'hreiz
 Yezhoù lappek ar reter
 Yezhoù lappek an norzh
 Yezhoù lappek ar su
 Yezhoù mordvinek
 Yezhoù permek
 Komieg-permyakeg 
 Komieg-zirieg
 Oudmourteg
 Yezhoù ougrek
 Yezhoù hungarek
 Yezhoù obek-ougrek
 Yezhoù samoyedek
 Yezhoù samoyedek an norzh
 Yezhoù samoyedek ar su

 Perzhioù boutin 
 Yezhoù daspegel gant meur a lostger;
 Meur a droad, ha ne vez merket gant lostger ebet an nominativel, d.s.:
 Erzyeg: 12 
 Estoneg: 14 
 Finneg: 15 
 Hungareg: 18 
 Komieg: 27 
 Mokcheg: 13 
 Nenetseg: 7 
 Vepseg: 24 
 Kensonerezh vogalennek (bet kollet nevez 'zo en estonieg unvan);
 jener ebet;
 verboù ispisial evit ar stumm-nac'h;
 Staonekadur kensonennoù zo;
 Rouez an araogennoù met ul lod mat a « araogennoù a-dreñv ».
 Geriaoueg boutin diazez ennañ tro-dro da 200 ger;
 Raganv perc'hennañ ebet, implijet e vez lostgerioù;
 Kavet e vez alies an daouder;
 Merk al liester -j (i) ha -t (-d);
 Verb ebet evit kaout (evel e brezhoneg);
 Implij an unander goude ur sifr (evel e brezhoneg);
 Taol-mouezh war silabenn gentañ ur ger peurliesañ.

Rummad:Yezhoù ouralek